CELEX: 52021PC0666
Language: hu
Date: 2021-10-26
Title: Javaslat A TANÁCS HATÁROZATA a Földközi-tenger tengeri környezetének és partvidékének szennyezés elleni védelméről szóló egyezmény (a Barcelonai Egyezmény) keretében a Földközi-tenger hulladékok hajókról és légi járművekről történő kiengedéséből, illetve tengeren történő elégetéséből eredő szennyezésének megelőzéséről és kiküszöböléséről szóló jegyzőkönyv (a kidobással okozott szennyezés megelőzéséről szóló jegyzőkönyv) mellékletét módosító határozat elfogadásával kapcsolatban az Európai Unió által képviselendő álláspontról

EURÓPAI BIZOTTSÁG
            Brüsszel, 2021.10.26.
            COM(2021) 666 final
            2021/0346(NLE)
            
            Javaslat
            A TANÁCS HATÁROZATA
            a Földközi-tenger tengeri környezetének és partvidékének szennyezés elleni védelméről szóló egyezmény (a Barcelonai Egyezmény) keretében a Földközi-tenger hulladékok hajókról és légi járművekről történő kiengedéséből, illetve tengeren történő elégetéséből eredő szennyezésének megelőzéséről és kiküszöböléséről szóló jegyzőkönyv (a kidobással okozott szennyezés megelőzéséről szóló jegyzőkönyv) mellékletét módosító határozat elfogadásával kapcsolatban az Európai Unió által képviselendő álláspontról
            
               
         
         
            
               INDOKOLÁS
            
            
               1.A javaslat tárgya
            
            
               E javaslat tárgya a Földközi-tenger szennyezés elleni védelméről szóló egyezmény (a Barcelonai Egyezmény) és jegyzőkönyvei részes feleinek 22. ülésén a Földközi-tenger hulladékok hajókról és légi járművekről történő kiengedéséből, illetve tengeren történő elégetéséből eredő szennyezésének megelőzéséről és kiküszöböléséről szóló jegyzőkönyv (a kidobással okozott szennyezés megelőzéséről szóló jegyzőkönyv) mellékletét módosító határozat tervezett elfogadásával kapcsolatban az Unió által képviselendő álláspont meghatározása.
            
            
               2.A javaslat háttere
            
            
               2.1.A Földközi-tenger hulladékok hajókról és légi járművekről történő kiengedéséből, illetve tengeren történő elégetéséből eredő szennyezésének megelőzéséről és kiküszöböléséről szóló jegyzőkönyv  
            
            
               A földközi-tengeri cselekvési terv keretében elfogadott Barcelonai Egyezmény és annak hét jegyzőkönyve képezik a Földközi-tengerre vonatkozó legfontosabb jogilag kötelező erejű többoldalú regionális környezetvédelmi megállapodást.
            
            
               A Földközi-tenger hulladékok hajókról és légi járművekről történő kiengedéséből, illetve tengeren történő elégetéséből eredő szennyezésének megelőzéséről és kiküszöböléséről szóló jegyzőkönyv (a kidobással okozott szennyezés megelőzéséről szóló jegyzőkönyv) a Barcelonai Egyezmény hét jegyzőkönyvének egyike. Célja megelőzni, enyhíteni és a lehető legnagyobb mértékben megszüntetni a Földközi-tenger hulladékok és egyéb anyagok kidobásával okozott szennyezését.
            
            
               Az Európai Unió a jegyzőkönyv részes fele
                  1
               . 
            
            
               2.2.A Barcelonai Egyezmény és jegyzőkönyvei részes feleinek ülése  
            
            
               A Barcelonai Egyezmény és jegyzőkönyvei részes feleinek ülésein az Egyezmény és a jegyzőkönyvek szerződő feleit képviselő miniszterek és vezető tisztviselők vesznek részt.
            
            
               A kidobással okozott szennyezés megelőzéséről szóló jegyzőkönyv 15. cikke szerint a Barcelonai Egyezmény bármely jegyzőkönyvére vonatkozó rendelkezések e jegyzőkönyvre is alkalmazandók. 
            
            
               A Barcelonai Egyezmény 25. cikkének megfelelően az Európai Unió (az Unió) az egyezményben és annak egy vagy több jegyzőkönyvében részes tagállamai számával egyenlő számú szavazattal gyakorolja szavazati jogát. Az Unió nem szavaz abban az esetben, ha tagállamai gyakorolják saját szavazati jogukat, és fordítva. 
            
            
               2.3.A Barcelonai Egyezmény és jegyzőkönyvei részes feleinek 22. ülésén elfogadandó jogi aktus
            
            
               2021. december 7. és 10. között tartandó 22. ülésükön a Barcelonai Egyezmény és jegyzőkönyvei szerződő felei a kidobással okozott szennyezés megelőzéséről szóló jegyzőkönyv mellékletét módosító határozatot terveznek elfogadni a Földközi-tengeren a hulladékok és egyéb anyagok kidobásával okozott szennyezés lehető legnagyobb mértékű kiküszöbölése érdekében (a továbbiakban: a tervezett jogi aktus).
            
            
               A tervezett jogi aktus célja, hogy a kidobással okozott szennyezés megelőzéséről szóló jegyzőkönyv mellékletében módosítsa a jegyzőkönyv 6. cikkének megfelelő tengeri hulladékkibocsátási engedélyek kiadásakor figyelembe veendő tényezőket. A szóban forgó módosítások figyelembe veszik a hulladék és egyéb anyagok tengeren történő kibocsátását szabályozó nemzetközi eszközök, azaz az 1972. évi Londoni Egyezmény és annak 1996. évi jegyzőkönyve rendelkezéseit, adott esetben a tengervédelmi stratégiáról szóló keretirányelv rendelkezéseit és az ökoszisztéma-alapú megközelítést.
            
            
               A kidobással okozott szennyezés megelőzéséről szóló jegyzőkönyvhöz csatolt melléklet módosításai a Barcelonai Egyezmény 29. cikke értelmében kötelező érvényűek lesznek az Unióra nézve.  
            
            
               3.Az Unió által képviselendő álláspont
            
            
               Az Unió már számos alkalommal elismerte a Földközi-tenger biodiverzitása és ökoszisztémái védelmének szükségességét.
            
            
               A tervezett jogi aktus célja, hogy a kidobással okozott szennyezés megelőzéséről szóló jegyzőkönyv mellékletében módosítsa a jegyzőkönyv 6. cikkének megfelelő tengeri hulladékkibocsátási engedélyek kiadásakor figyelembe veendő tényezőket. A szóban forgó módosítások figyelembe veszik a hulladék és egyéb anyagok tengeren történő kibocsátását szabályozó nemzetközi eszközök, azaz az 1972. évi Londoni Egyezmény és annak 1996. évi jegyzőkönyve rendelkezéseit, valamint szükség szerint a tengervédelmi stratégiáról szóló keretirányelv rendelkezéseit és az ökoszisztéma-alapú megközelítést.
            
         
         
            
               A Barcelonai Egyezmény és jegyzőkönyvei részes feleinek 22. ülésére tekintettel meg kell határozni az Unió álláspontját arról a tervezett jogi aktusról, amely módosítani fogja a kidobással okozott szennyezés megelőzéséről szóló jegyzőkönyvhöz csatolt mellékletet, mert az a Barcelonai Egyezmény 29. cikke értelmében kötelező érvényű lesz az Unióra nézve. Mivel a melléklet módosításai korszerűbbé fogják tenni a Földközi-tenger védelmére vonatkozó követelményeket, módosítva az EU nemzetközi kötelezettségeit és törekvéseit, és javítják a környezet védelmét, javasolt, hogy az Unió támogassa a tervezett jogi aktus elfogadását.
            
            
               4.Jogalap
            
            
               4.1.Eljárási jogalap
            
            
               4.1.1.Alapelvek
            
            
               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése rendelkezik határozatok elfogadásáról „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.
            
            
               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok.
            
            
               4.1.2.A jelen esetre történő alkalmazás
            
            
               A Barcelonai Egyezmény és jegyzőkönyvei részes feleinek ülése egy megállapodással, a Barcelonai Egyezménnyel létrehozott szerv.
            
            
               A tervezett jogi aktus a Barcelonai Egyezmény egyik jegyzőkönyvéhez, a kidobással okozott szennyezés megelőzéséről szóló jegyzőkönyvhöz csatolt mellékletet fogja módosítani. Elfogadásával joghatással bíró jogi aktus jön létre. 
            
            
               A tervezett jogi aktus nem egészíti ki és nem módosítja a Barcelonai Egyezmény intézményi keretét.
            
            
               Ezért a javasolt határozat eljárási jogalapja az EUMSZ 218. cikkének (9) bekezdése.
            
            
               4.2.Anyagi jogalap
            
            
               4.2.1.Alapelvek
            
            
               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.
            
            
               4.2.2.A jelen esetre történő alkalmazás
            
            
               A tervezett jogi aktus elsődleges célkitűzése és tartalma a környezet védelmével kapcsolatos.
            
            
               Ezért a javasolt határozat anyagi jogalapja az EUMSZ 192. cikkének (1) bekezdése.
            
            
               4.3.Következtetés
            
            
               A javasolt határozat jogalapja az EUMSZ 192. cikkének (1) bekezdése, összefüggésben az EUMSZ 218. cikkének (9) bekezdésével.
            
            
               2021/0346 (NLE)
            
         
         
            
               Javaslat
            
            
               A TANÁCS HATÁROZATA
            
            
               a Földközi-tenger tengeri környezetének és partvidékének szennyezés elleni védelméről szóló egyezmény (a Barcelonai Egyezmény) keretében a Földközi-tenger hulladékok hajókról és légi járművekről történő kiengedéséből, illetve tengeren történő elégetéséből eredő szennyezésének megelőzéséről és kiküszöböléséről szóló jegyzőkönyv (a kidobással okozott szennyezés megelőzéséről szóló jegyzőkönyv) mellékletét módosító határozat elfogadásával kapcsolatban az Európai Unió által képviselendő álláspontról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 192. cikke (1) bekezdésére, összefüggésben 218. cikke (9) bekezdésével,
            
            
               tekintettel az Európai Bizottság javaslatára,
            
            
               mivel:
            
            
               (1)A Földközi-tenger szennyezés elleni védelméről szóló egyezménynek (a Barcelonai Egyezménynek) a Földközi-tenger hulladékok hajókról és légi járművekről történő kiengedéséből, illetve tengeren történő elégetéséből eredő szennyezésének megelőzéséről és kiküszöböléséről szóló jegyzőkönyvét (a kidobással okozott szennyezés megelőzéséről szóló jegyzőkönyv) az Unió a 77/585/EGK tanácsi határozattal
                  2
                kötötte meg, és az 1978. április 15-én lépett hatályba. 
            
            
               (2)A Barcelonai Egyezmény 18. cikke értelmében a Barcelonai Egyezmény és jegyzőkönyvei részes feleinek ülése fogadhatja el az egyezmény jegyzőkönyveinek módosításait.
            
            
               (3)2021. december 7. és 10. között tartandó 22. ülésükön a Barcelonai Egyezmény és jegyzőkönyvei szerződő felei a kidobással okozott szennyezés megelőzéséről szóló jegyzőkönyv mellékletét módosító határozatot terveznek elfogadni a jegyzőkönyv 6. cikke figyelembevételével kiadott tengeri hulladékkibocsátási engedélyek feltételeinek kapcsán mérlegelendő tényezők módosítása érdekében.
            
            
               (4)Meg kell határozni a Barcelonai Egyezmény és jegyzőkönyvei részes feleinek ülésén az Unió által képviselendő álláspontot, mert az említett határozat módosítani fogja a kidobással okozott szennyezés megelőzéséről szóló jegyzőkönyv mellékletét, amely jogilag kötelező erejű az Unióra nézve.
            
            
               (5)Mivel a melléklet tervezett módosításai korszerűbbé fogják tenni a Földközi-tenger védelmére vonatkozó követelményeket, kihatva az Unió nemzetközi kötelezettségeire és törekvéseire, valamint javítják a környezet védelmét, javasoljuk, hogy az Unió támogassa a határozat elfogadását,
            
            
            
               ELFOGADTA EZT A HATÁROZATOT:
            
            
               1. cikk
            
            
               A Barcelonai Egyezmény és jegyzőkönyvei részes feleinek 22. ülésén az Unió támogatja a Földközi-tenger hulladékok hajókról és légi járművekről történő kiengedéséből, illetve tengeren történő elégetéséből eredő szennyezésének megelőzéséről és kiküszöböléséről szóló jegyzőkönyv (a kidobással okozott szennyezés megelőzéséről szóló jegyzőkönyv) mellékletét módosító határozat elfogadását.
            
            
               2. cikk
            
            
               Ennek a határozatnak a Bizottság a címzettje.
            
            
            
               
                     a Tanács részéről
               
            
         
         
            
               
                     az elnök
               
            
         
         
            
                  
                     (1)
                  
                        HL L 240., 1977.9.19. 1.o.
               
               
                  
                     (2)
                  
                        HL L 240., 1977.9.19., 1. o.